
Kompleksi e tagaresken Fehd 
ibn Abdul Aziz Ačal o Mushafija 

Hulipe 

Kalemeja tari ekselencia e alimeskeri Salih ibn 
Abdul Aziz ibn Muhamed Alešejh 
Ministeri e islamsko kedibaske 
Vakufi, daveti, Jekto manuš e komplekseskoro. 

O Hamdi ulo samo e Allaheske jaračija sa e 
sumnalengoro koj vakergja ko leskoro sagilija kitapi ( Alo 
tumenge taro tumaro del nuri em ašikare lil ). 

Salavati em selami e najpačale pejkambereske Muhamed 
a.s. koj so vakergja: 

(Najšukar tumendar talo odova so sikjola okurani em 
sikavelajaveren). 

Andilo ko tan o merako e tagareskoro Fehd ibn Abdul 
Aziz o hizmečija e duje haramengoro o del te garavele 
so ulo sebepi teširnel o kurani maškar o muslimanja ko 
cello alemi irandimo ko but čibja em leskoro tefsiri em 
anindo ko tan pejkambereskoro lafi: (vakeren mandar 
adava so šungjen) tali odgovrnost e ministrijakoro e 
islamsko kedibaske O kefi ovela e komplekseskro ačal 
o mushafija ki Medina El munevera pe pralenge taro 
romano mileti te del hedije akava dzuzi iramo ki romani 
čhib so irangjale o rajo Muharem Serbezovski koj 
angleder sine proverimo taro efendija Ali Berat. 

Molinaja e Allahe te priminel akaja buti em te astarel 
tan ko kalbija e manušenge. 

Amen džanaja deka kobor te ovel dikateja iramo o 
maane e mushafeskeri araklovela nesavo noksanluko. 
O iraniba so ulo ki romani čhib ulo preka o šaiba e 



manušeskoro so irangjale ki romani čhib, tena bistra ovda 
talo manuš, manuš koj so šaj te kerel noksanluko. 

I siamen umuti taro sekova gjilavutno akale iranibaske 
ki romani čhib. 

te kerel haberi e komplekse ačal o mushafija ki Medina 
El munevera, ako dikela daj noksani ili nesavo kusuri ačal 
fajdeske taro akava iraniba. 

O Allah talo samo tamam ov uputinela ko čačutno 
drom, Devla amareja primin amendar tu sijan odova so 
šuneja em džaneja. 

Surat Al-Fatiha 




1. E Allaheskere anaveste 
sodela po kovlipe sarinenge so 
dela po kovlipe e inandžienge 

2. O Šukuri ulo samo e Alla- 
heske jaratčija sa e sumnalengoro 

3. so dela po kovlipe sari- 
nenge so dela po kovlipe e 
inandžienge 

4. Tagar e kijametsko diveske 

5. Samo tuke itati keraja taj 
tutar j ardimi rodaj a 

6. Bičal amen ko čačutno 
drumo 

7. ko drumo okolenge kaske 
so dingjan to kovlipe, a na ko 
drumo okolenge karši pumende 
so kzdirdingje i holi,niti palo 
okola so našavdile! 

Surat An - Naba 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Bašo so ola jek avere 
pučena - 

2. Bašo baro haberi, 

3. bašo adava haberi olen 
isi češiti gndibe . 

4. Adava naje šukar, ola 
adava ka dodžanen! 

5. Panda jek drom da, adava 
naje šukar, ola ka dodžanen! 

6. Zar na kergam i Puv 
buvlardi 

7. A o kenarija sar direkija 

8. tumen da jaradingjem 
čivtelime murša, hem džuvlja, 

9. tumaro suno da kergjem 
te ovell rahati, 

10. A i kali rat te pandentumen 

11. o dive da te kazandinelpe 
kergem, 

12. upre tumende da evta 
zorale kergem , 

13. hem o aletriko sar džidži- 
tlija momoli kergjem ? 

14. Amen taro havaja baro 
pani mukaja 

15. hem keraja olakere jardi- 
meja te bajron o čarja da o giv 
da, 

16. operdebače da. 

17. O kijametsko dive ilo, 
čačeste, več vakerdo, 

18. O dive keda ka pudelpe ki 
šing a tumen ka aven džematlije - 
džematlije 

19. o havaj da ka pravgjovell 
hem but udara da ka ovel ole, 

20. Em o kenarija kotora ka 
oven ka diken odova so na ka 
gndinen . 

21. A o džehnemi dodžakeriba 
ka kera 

22. e hudžumlijenge ka ovel 
iranibaskoro tan - 

23. adate daima ka ačon : 

24. Oleste rahatluko nane te 
dodžaren em nisavo piibe 
nane te pijen 

25. salde o keravdo pani , 

26. Zaslužimo ukubeti 

27. Ola na gndingje kaj ka 
den esapi 

28. Amare ispatija da kerge 
daima inkjari , 

29. A amen sa garavgjam 
em jazdingjam 

30. pa ciden, tumaro izijeti 
ka kera sa po baro. 

31. A okolengoro mangipe 
so darandile taro Allah ka ovel 
čačipe: 

32. lulugjengere hem dra- 
kengere bače, 

33. hem teme čaja, ajnija 
beršengere, 

34. hem perde gjumušlije 
khore. 

35. Ko dženneti naje te šunen 
čuče lafija hem hovajbe, 

36. To Jaratčija bare alkišija 
ka alkišinel olen, 

37. O Jaratčija e havajengoro 
da e Puvjakoro da okoleskoro 
so ilo maškar olende da, o 
Kovlo, kaske naje te kerell ni 
jek angleder oleste lafi 

38. ko dive keda o Džibrili 
da o melekija da ka oven ki sira 
redime, keda ka kerel lafi salde 
adava kaske o Jaratčija ka dell 
izini, a o čačipe ka motovell. 

39. Adava talo čačutno dive 
pa koj mangela neka iranelpe 
ke devleskoro drom 

40. Amen daravkeraja tumen 
ko paše izijetluko, ko adava 
Dive keda ka dikel o manuš so 
kergje oleskere vasta da, a o 
na inandžija ka del sesi :"Te 
del sine o Devel ,te ačovav, sar 
phuv!" 

Surat An - Naziat 






E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli ko okola so 
cidena hudžumeja ,FUS 

2. hem upro okola so ikavena 
sumakaj, FUS 

3. hem upri okola da so kajdi- 
nena upro pani sigate 

4. pa o karari kerena sigate 

5. hem anena ko than adava 
so naje ko than ... 

6. ko dive keda ka kinangjo- 
vel i Puv, 

7. palo kova kinanibe ka 
avel aver kinanibe, - 

8. o vogja adava dive ka 
oven rahatsizi, 

9. a olengoro dikhibe tele. 

10. Akala pučena :" Zarem 
ka ova, čačeste, palem adava 
so sijem akana ? 

11. Zarem keda ka ova kime 
kokala?" 

12. hem panda motovena :" E 
tegani amen bi ovaja nasavde! " 

13. A ka ovel adava andžak 
jek akharibe, 

14. hem eke tane ~ki Puv . 

15. Da li alo dži tute o haberi 
bašo Musaa, 

16. keda akargja ole oleskoro 
Jaratčija ki hazretlija puv Tuva. 

17. M Dža ko faraoni , ov 
ulo hudžumlija, 

18. hem vaker: ,Da li bi tu 
mangeja te temizlijne tut, 

19. te sikavav tut bašo to 
Jaratčija, a te dara Olestar ? ," 

20. Hem sikavgjaleske najbaro 
nami 

21. alin ov kergja inkjari na 
šungja, 

22. več irangja pe taj našlo 
sigate 

23. alo upri peste FUS hem 
dingja sesi : 

24. " Me sijum tumaro jara- 
tčija najbaro!" — ov motovgja, 

25. hem o Allah dingja ole 
arman bašo akala da bašo 
okola da lafija so motovgja 
angleder . 

26. Akava ilo sikajbe okole- 
ske so ka daral taro Allah. 

27. A so ilo po pharo: tumen 
ilin o havaj te jaradinelpe ? Ov 
kergja o havaj, 

28. oleskoro soni but upre 
vazdingja hem kergja te ovel 
bizi maana, 

29. oleskere rakja kergja te 
oven kale, a o dive pame. 

30. Palo adava i Puv kergja 
duzi, 

31. olatar o pani hem i čar 
lkalgja, 

32. o kenarija da kergja te 
tergjon ko jek tan — 

33. te jašadinen tumen da 
tumare hajvajna da. 

34. A keda ka avel o najbaro 
bilačipe, 

35. Dive keda o manuš ka 
sezindinel ko adava so kergja 

36. hem keda o džehennemi 
ka sikavgjovel sekaske so 
dikela , 

37. tegani okoleske so sine 
hudžumlija 

38. hem so mangjla o dživdipe 
ki dunjaja pobuter 

39. o džehennemi ka ovel 
oleskoro čačipaskoro kher. 

40. A okoleske so kinanela 
sine anglo pe Jaratčijaskoro 
baripe so kergja po vogi taro 
butbukjakti 

41. o dženneti ka ovel oleskoro 
čačipaskoro kher . 

42. Pučena tut bašo Kijame- 
tsko dive:" Keda ka ovel ?" 

43. Tu na džaneja, pa sar baso 
adava te kere lafi, 

44. baso adava andžak to Jara- 
tčija džanela. 

45. To daravkeribe kjari ka 
ovel salde okoleske so darala 
Olestar, 

46. a olenge ka dikelpe,, kaj 
ačile salde jek rat ilin jek sabaj 
keda ka dodžakeren adava Dive. 

Surat Abasa 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Ov FUS holjangja hem ira- 
ngjape 

2. bašo adava so alo leste o 
korolo , 

3. A so tu džane šaj mangela 
te apačal 

4. ilin mangela te sikljol o 
sikljojbe te ovel oleske kjari. 

5. Okole so ilo barvalo, 

6. tuole dejagodi, 

7. a tu na sijan Kjabaatlija 
ov te na mangela te inandinel; 

8. a okole so avela tuke siga- 
rindor 

9. Em dar isile 

10. tu oleske na iraneja tut, 

11. Ma ker agjaar! Ola tane 
sikajbe ~ 

12. pa ko mangela, ka sikljol- 

13. ko patmja sagilije 

14. uče, temizlije, 

15. e čatangere vastende FUS 

16. sagilije garavde 

17. Naleti neka ovel o manuš! 
Kobor salde ovnaje tešekurlija! 

18. Sostar Ov jaradinela ole ? 

19. Tari jek kapka pani jarati- 
ngjale hem sa so ilo šukar oleske 
hazrlingjale 

20. palo odova o drumo leske 
kolailukoja kergjale 

21. palo adava lelja oleskoro 
dživdipe hem kerela te ovel 
parumo, 

22. palo adava , Ov keda ka 
mangel , ka dživdinkerel ole. 

23. Čače! Ov panda na kergja 
adava so dingja oleske Ov karari! 

24. O manuš neka dikel ko 
po hajbe; 

25. Amen baro biršim čhoraja, 

26. palo adava i puv keraja 
pharpali 

27. keraja olatar gjv te barjol 

28. draka da jemišija da, 

29. sakske da palme da, 

30. hem kaštencar pherde 
bače, 

31. jemiši dapani da 

32. jasadibaske tumenge hem 
tumare hajvanenge. 



© j*jXJ& i^k- 4Jaia> ££ 



^j^\BjA^\y 

(f|) ^i^\2££>\s 









SURA 80. Abasa 



Džuzi 30 



12 



T * f j^il A * (j^JC' S jj^ 



33. A keda ka avel o darutno 
sesi- 

34. ko dive keda ka našel o 
pral e pralestar 

35. tari pi daj da taro po dat 
da 

36. tari pi romni da taro pe 
čave da , ~ 

37. adava dive sakova manuš 
salde peske ka gndinel — 

38. disave muja adava dive 
ka oven džidžitlije, 

39. hasavne, hoši, 

40. a disave mujende adava 
dive ka ovel e puyjakoro praho, 

41.o kalipe ka učarel olen, 

42. on tale na inandžije bila- 
džakerde 

Surat Al - Takwir 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. O Kam keda ka našavel 
po džidžiti, 

2. keda ka peren o čerenja , 

3. keda ka phiren o kenarija , 

4. keda buluko deve ka ačon 
bizo čobanja 

5. keda ka kedenpe o džungale 
hajvanja, 

6. keda ka pergjon o londaJe 
pajnajagencar, 

7. keda ka oven o vogja e 
vudžutej a j eka j ek, 

8. keda i tikni čaj dživdi 
parumi ka ovel pučli 

9. bašo savo Kjabaati tani 
mudardi, 

10. keda ka ajrildinen o 
patrnja, FUS 

1 1 . keda ka cidel pe o havaj , 

12. keda ka tharelpe o džehe- 
nemi, 

13. keda ka avel po paše o 
dženneti -- 

14. sekoj ka dodžanel adava 
so hazirlajngja, 

15. Hava sovli upro čerenja 
so garavena pumen, 

16. so phirena hem so naša- 
vgjovena taro dikibe, 

17. ki kali rat da keda oj 
vazdela pi feredža, 

18. ko sabaj da keda lela 
soluko,-- 

19. čačipaske okurani ulo 
lafi e bičaldestar 

20. e zoraleskoro, e hava- 
jengere Jaratčijastar mangljardo, 

21. kaske aver džene teljarena 
pumare šere, adari sajdimo! 

22. A tumaro amal naje delino: 

23. ov dikljale kojek horizo 
nto pači 

24. hem keda ilo pučibe ačal 
o džandakeribe ov noksani nake- 
rela. 

25. hem o Kur/ani naje e 
naleti bengeskere lafija, 

26. pa kori džana tegani?! 

27. O Kur/ani ilo salde sikajbe 
e dunjenge, 

28. okoleske maškar tumende 
so mangela te ovel ko haklija 
drumo, 

29. a tumen našti ništo te 
mangen, te na manglja o Allah, e 
sumnalengoro Jaratčija! 

E Allaheskere anaveste sodela 

po kovlipe sarinenge so dela 

po kovlipe e inandžienge 

1 . Keda ka ulavgjovel o havaj, 

2. keda ka peren o cerenja 

3. keda ka oven sa o londale 
panjakojekthan, 

4. keda ka iranenpe tersene 
o limojra ,- 

5. sako ka dodžanel so hazi- 
rlajngja , a so na manglja te kerel 

6. O manuša, soske te hovave 
tut soilo to Jaratčija kovleruhe- 
skoro , 

7. so jaradingja tut ~pa so 
kergja te ove sasto vesto hem 
te ove ko pre - 

8. hem savo surati manglja 
dingja tut ? 

9. A naje šukar agjaar! Tumen 
ko Kijametsko dive na inandi- 
nena, 

10. a upri tumende na sovena 
o bekleedžije, 

11. Amende šajdime čate, 

12. so džanena adava so 
kerena, 

13. A o šukar manuša 
čačeste ko dženeti ka girdinen 

14. a o Kjabahatlije čačeste 
ka girdinen ko džehennemi, 

15. ko Kijametsko dive ko 
džehennemi ka tabljon 

16. hem olestar gajri naje te 
ikljon. 

17. A džaneja li tu soj adava 
Kijametsko dive 

18. hem panda jek drom : 
džaneja li tu soj adava Kijame- 
tsko dive ? 

19. Dive keda niko nikaske 
našti ka kerel barem hari jardimi, 
adava dive salde o Allah ka ovel 
kanuni. 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Kuku okolenge so činavena 
ki terezija, 

2. so lena bitevija pharipe keda 
kinena averendar, 

3. a keda avereske merinena 
ko litrija ili ki terezija činavena. 

4. Sar na gndinena kaj ka 
oven dživdakerde 

5. ko baro Dive, 

6. ko Dive keda o manuša 
baso lengoro Jaratčija ka ušten! 

7. Cačeste! E Kjabaatlijengoro 
Lil ilo ko Sidždžin, 

8. a džaneja li tu soj adava 
Sidždžin ? 

9. PisimoLil! 

10. Kuku adava dive okolenge 
so kergje inkjari, 

11. so kergje inkjari e palune 
diveske 

12. a ole šaj te kerel inkjari 
salde o Kjabaatlija, 

13. keda sine oleske vakerde 
Amare ajetija, so motovela sine: 

" Magišnarluko e purane manu- 
šengoro!" 

14. A naje agjaar! Adava so 
kergje učargja olengere vogja, 

15. čačeste odova dive tar 
pro Jaratčija kosle ka oven 

16. palo adava ola čače ka 
kuvenkijag , 

17. pa ka vakerelpe olenge:" 
Eke, akava ilo adava so kergjen 
inkjari!" 

18. Čačeste! E temizlijengoro 
Lil ilo ko Illijjuni , 

19. a džaneja li tu so si 
Illijjun ? 

20. Pisimo Lil ! - 

21. upro leste tergjovena okola 
so ile e Allaheske paše . 

22. A o šukar manuša ko 
lezetlija tan ka oven 

23. taro divajna ka diken , 

24. olengere mujende ka dike 
e bahtale dživdipaskoro hoši, 

25. ka delpe olenge pa ka 
pijen muhurlija pani, 

26. adava muhuri ka ovel 
mošus -hem bašo adava neka 
prastan adala so mangena te 
prastan! - 






)Z>j.& 






© 4y£cr?Ž iX&A 



Jtf^Qš} jJ2u^< 






)^j&A\ 



SURA83.A1-Mutaffitun Džuzi30 



20 



T » fjaJ) Af ^AalaAll Sj^uu 



27. ka ovel hemime e pajneja 
taro Tesnimi ka ovel,FUS 

28. taro temizlija pani so ka 
pijen okola so ka oven e Allahe- 
ske pase . 

29. O gunahkjarja hasana e 
inandžijenge; 

30. keda nakena uzi lende jek 
jekeske pandena pumari jak, 

31. a keda iranenape pumare 
čavenge paramisija vakerindor 
iranenape; 

32. keda dikena olen tegani 
motovena:" Akala, čačeste, Jiasa- 
vdile " - 

33. a ola naje bičavde te diken 
olen. 

34. Avdive o inandžije — ka 
hasan e nainandžijenge, 

35. taro divanja ka diken. 

36. Zarem o nainandžije ka 
oven averčane dinde arman nego 
sarkergjebuti! 

Surat Al-Insiqaq 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Keda ka paravgjovel o 
havaj 

2. keda ka šunel pe Jaratčija 
a o havaj ka ovel medžburi 
adava te kerel - 

3. keda ka buvljovel i Puv , 

4. keda ka frdel adava so ilo 
olate, keda ka čučovel sa , 

5. keda ka šunel pe Jaratčija 
a i Phuv adava medžburi te 
kerel -, 

6. tu ,te alkišija ,so kazand- 
ingjan ka arake ko to Jaratčija 
Omanuša,: 

7. okova kaske ka delpe 
leskoro lil ko sasto vas 

8. lokeste ka kerel o esapi 

9. hem pe akrabende ka 
iranelpe hoši ; 

10. okova kaske ka delpe 
leskoro lil palo dumo oleskoro 

1 1 . ka akharel o bilačipe 

12. hem ki jag ka tabljol, 

13. soske pe čavencar sine 
hoši 

14. hem gndingja kaj niked 
naje te iranelpe - 

15. a ka iranelpe ! Oleskoro 
Jaratčija baši leste čače, sa 
džanela! 

16. Hem hava sovli e Kame- 
skere renkeja keda batinela ki 
rat 

17. e rakjaja da hem okoleja 
da so pakjarela i rat kalipaja, 

18. E pherde Masekoja da,- 

19. tumen čačeste ka aven 
ko phare hem pophare bukja! 

20. Pa soj olencar, soske na 
mangena te inandinen, 

21. hem soske, keda ukudine- 
lape o Kur/ani , na perena mujeja 
kisedžda?! 

22. nego o nainandžije kerena 
inkjari, 

23. a o Allah šukar džanela 
ola so garavena pumende, 

24. lošakarlen ačal o baro 
izijetluko! 

25. Alin okolen so ka inandi- 
nen hem so ka keren šukaripe 
ka adžikeren bare alkišija. 

Surat Al - Burug 

E Allaheskere anaveste sodela 

po kovlipe sarinenge so deia 

po kovlipe e inandžienge 

1. Hava sovli ko havaj so 
ilo čerenjencar džidžitlijmo 

2. hem upro več vakerdo Dive, 

3. hem upro ispadžije em 
ispati so ka keren 

4. naleti neka oven okola so 
ranlehevjakipuv, 

5. hem jagaja so pergjeolen 

6. keda bešena sine uzi late 

7. hem sine ispatija bašo 
adava so kergje o inandžije! 

8. A pumaro garazi ikavgje 
olenge salde bašo adava so 
inandinena sine ko Allah, ko 
Zoralo ko Barjardo, 

9. kaskoro kanuni ilo ko 
havaja da ki Puv da,- a o Allah 
ilo bašo sa o bukja Ispati. 

10. Okolen so ka čiven e 
inandžijen hem e inandžiken ko 
izijetluko so naje te roden afi ~ 
adžikerela cidibe ko džehennemi 
hempekibekijag, 

11. a okola so ka inandinen 
hem so ka keren šukar bukja 

adžikerena e dženneteskere bače 
maškar kaste ka tavden pajna 
,--a adava ka ovel baro kaza- 
nmako. 

12. Te Jaratčijaskoro garazi 
but bilačo ka ovel 

13. Ov ništost^r jaradinela, 
hem palem adava ka kerel ; 

14. Ov kerela afi, hem pherdo 
iloaški, 

15. O Jaratčija e aršeskoro 
o Barjardo, 

16. Ov kerela soj Oleskoro 
šukar. 

17. Da li alo dži tute haberi 
bašo askerija, 

18. bašo faraoni hem bašo 
Semudi ? 

19. M akala so na mangena te 
inandinen daima kerena inkjari ,- 

20. a taro Allah ola našti ka 
našen: 

21. a akava ilo barjardo 
Kur/ani, 

22. ko jek tan araklo(levhi 
Mahfuz) 

Surat Al - Tariq 






E AHaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli ko havaj taj ki 
čeren račate so ingarela(e man- 
uše) 

2. A džaneja li tu soj račač- 
eri čereni ? 

3. Džidžitlija Cerenj !- 

4. naje manuš upri kaste 
naje bekleedžija. 

5. Neka dikel o manuš sostar 
ilo kerdo! 

6. kerdo ilo taro seme so 
frdelape, 

7. kova ikljola maškar i 
kičma hem o dumo, 

8. Ov ilo, čače, kadri palem 
tejaradinel 

9. adale Diveste keda ka 
pučen e manušeskere gnda, 

10. keda o manuš naje te 
ovel ole ni vudžuti ni koj ka 
kerel oleske ko anav lafi. 

11. Hava sovli ko havaj 
pherdo biršimeja 

12. Hem i Phuv da so prave- 
lapeteikljoli čar, : 

13. O Kur/ani tano, čače, 
lafija so ulavena o čačipe taro 
hovajbe, 

14. Hasajbaske nisar ov naje! 

1 5 . Ola kerena munafikluko, 

16. a Me kerava olen mafi. 

17. adaleske e nainandžijenge 
panda vakti dode,panda disavi 
dakika ačav olen. 

Surat Al -A la 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Barjaker te Jaratčijaskoro 
anav, 

2. kova sa jaradinela hem 
dela šukar kalupi, 

3. kova so andarela sako 
leskoro tan hem drom dingja 

4. kova kerela te bajron o 
čarja, 

5. palo odova kerela te oven 
šuke modrome 

6. Amen ka gilakaratuke a 
tu nane te bistre 

7. madam okolestar so ka 
mangel o Allah — soske, Ov 
džanela so sikavena da so 
garavena da - 

8. ka ločaratuke lokeste te 
ovel tuke 

9. adaleske sikav o sikajbe 
ka ovel kjari : 

10. ka akarele okova so darala 
taro Allah, 

1 1 . A ka cidelpe o najbilačo 

12. so ka tabljovel ki bari jag , 

13. pa ki jag naje ni te merel 
ni te dživdinel . 

14. Ka kurtulinel odova so 
ka temizlinkerelpe 

15. hem ko andinella pe Jara- 
tčijaskoro anav hem namazi 
kldinel 

16. Alin, tumen po buter man- 
gena akale dunjakoro dživdipe, 

17. A o dživdipa ko okova 
sumnali ili po šukar hem daima 

18. Akava, čače, isi ko purane 
lila, 

19. ko lila e Ibrahimeskere 
hem e Musaaskere. FUS 

Surat Al - Gasiya 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Da li alo džitute o haberi 
bašo baro bilačipe? - 

2. Keda disave mazuni sura- 
tija, 

3. čhinjakerde, cidljakerde 

4. ki babalija jag ka tabljon, 

5. taro keravdo pani ka pijen, 

6. keda naje te ovel olen aver 
hajbe andžak o kare, 

7. o kare naje ni te tuljaren 
ni te čaljakeren. 

8. Disave suratija adava dive 
ka oven hoši, 

9. pumare bukjencar ka oven 
kabuli - 

10. ko dženeti ko bare merdi- 
vanja 

11. kote čuče lafija naje te 
šunen. 

12. Oleste isi panja so tavdena 

13. Oleste isi lošariba bare 

14. o gjumušlije bardakija da, 

15. jastukija da ki sra kedime, 

16.o buvle kilimija da. 

17.Pa soske ola na dikena e 
deven — sar ile jaradime, 

18. o havaj da - sar ilo učo, 

19. o bregija da- sar ile redime, 

20. i Puv da - sar ili buvli?! 

21. Tu anlatrdin ~ tu sijan 
medžburi te anlatrdine, 

22. tut naje kanuni upro lende! 

23. A okole so iranela po 
šero hem so na mangela te 
inandinel, 

24. ole o Allah najbare 
cidibaja ka cidljakerel. 

25. Amenge ola, čače, ka 
iranen pe 

26. hem angli Amende, čače- 
ste, ka den esapi! 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli upri ojavin 

2. hem upro deš rakja, FUS 

3. hem čivteleme hem teko, 

4. hem upri rat keda nasavgjo- 
vela,-- 

5. A akala hasokeribe tale e 
gogjavereske 

6. Zarem na džaneja to Jara- 
tčija so kergja(e kabileja) Ad 

7. e Iremakere dizutnencar, 
e pherdi palatakere direkoncar, 

8. sar olate na sine ki nijek 
diz; 

9. e Semudeja da, so pagjela 
sine o bara ko jek baro tan, 

10. hem e faraoneja da so sine 
le bari askerija 

11. so kerena sine ki puv 
zulumi 

12. o bilače bukja da ki puv 
barjakerena sine, 

13. pa to Jaratčija e cidibaskiri 
rovlik upro lende muklja, 

14. soske, to Jaratčija, čače, 
adžikerela ko garavdo than. 

15. A O manuš keda leskoro 
Jaratčija čivelale ko zumavdipe 
taj sagjikerelale taj taro šukariba 
delale vakeri : Mo jaratčija preka 
mande šukariba kergja. 

16. A keda lelja lestar adava 
so dingja ole, tegani motovela: 
"Mo Jaratčija kergja man terki!" 

17. A naje agjar! Tumen e 
jetimenge sagija na kerena. 

18. jek jeke na čhivena ~ te 
čajljakeren e čorore, 

19. a o mirazi sar bokale 
hana FUS 

20. o barvalipe da but man- 
gena. 

21. A naje šukar adava i 
Puv keda ka ovel tikne kotora 

22. hem keda ka avel te 
Jaratčijaskoro karari, o mele- 
kija keda ka oven ki sra redime, 

23. adava Dive keda ka avel 
po pase o džehennemi ; tegani o 
manuš ka sezindinel pe~ so 
trebela leske sezintirmako ?! ~ 

24. hem ka vakerel :" Kaj 
adaja baht akale diveske te 
hazirlajnav man sine!" 

25. Adale diveste nikoj naje 
te cidljakerel sar ov, 

26. hem niko naje sar ov te 
čivel prange! 

27. A tu, o rahati nefseske- 
reja, 

28. iran tut ko to Jaratčija 
razija, a ov da tuja razija, 

29. pa girdin maskar me kulija, 

30. hem girdin ko mo dže- 
nneti! 



C£)Jo^ 






@&u&J3y>sb 







SURA 90. AL - Balad Džuzi 30 34 



X • 9 JaJI \ • && 'ijjui 



Surat AL - Balad 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli akale dizjaja, 
FUS- 

2. a tuke ka ovel serbezi sa 
ki akajadiz— ,FUS 

3. Hava sovli ko čivti hem 
ko odova so lkljola olendar 

4. Amen e manuše jaradinaja 
te del pestar barem hari vudžuti. 

5. Gndinela li ov kaj niko našti 
kerela oleske zarari? 

6. "Hardžingjum baro barva- 
lipe!" -kamotovel. 

7. Zarem gndinela kaj niko na 
diklja ole ? 

8. Zarem na dingjem ole duj 
jakja 

9. čhib da duj vasta da, 

10. o šukaripe da o bilačipe 
da anlatrdingjem oleske? 

11. A ov na ikergjape ko 
akava paro drom 

12. A so tu džaneja soj odova 
akabe(paro drom) 

13. e robo taro robijašluko 
te muke, 

14. ilin, keda isi bokalipe,te 
čaljakere 

15. e jetime so ilo tuke paše 

16. ilin e sakate bizo kefi, 

17. a uzo adava te ovel inan- 
džija, so jazdinena jek jekeske 
sabrluko so jazdinena jek jeke- 
ske šukaripe; 

18. ola ka oven ki desno rik 
tarpojaratčija 

19. A okola so na inandi- 
nena ko amare ispatija on ka 
oven tari levo rik 

20. upri lende i jag ka ovel 
panljardi. 

Surat AL-Šams 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli upro Kham hem 
upro leskoro džidžiti, 

2. upro Maseko da keda pirela 
palo leste, FUS 

3. upro dive da keda kerela 
te dika ole, 

4. upri rat da keda garavela 
ole, 

5. upro havaja da upro okova 
da so jaradingja ole, 

6. upri Puv da upro okova 
da so kergja te ovel buvli, 

7. upro ruhi da upri okova 
da so jaradingja ole 

8. pa e šukaripaskoro hem e 
bilačipaskoro drumo kergja haljo- 
vno,- 

9. ka kazandinel salde okova 
so ka temizlijnel ole, 

10. A ka našavgjovel okova 
koj korkori pes peravela 

11.0 Semudi bašo po azgi- 
nluko kergja inkjari: 

12. keda uštilo maskar olende 
jek bibahtalo, 

13. E Allaheskoro pejgamberi 
motovgja olenge :"Diken o esapi 
baši Allaheskiri deva hem diken 
keda trebela te pijel pani ! " 

14. ama ola na inandingje 
oleske, več čingje ola ~ hem 
olengoro Jaratčija baso olengere 
bezaa kergja olen mafi dži palune 
manuše mudargja, 

15. na darandilo bašo adava 
soske Ov nikaske na sikavela 
esapi. 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli upri rat so 
garavela o karanlukja, 

2. hem upro dive keda bijangj- 
ovela, 

3. hem upri Okova so jaradi- 
nela e murše da e džuvlja da,- 

4. tumaro zori ilo, čačeste , 
češiti : 

5. okoleske so ulavela hem 
so na kerela bezaa 

6. hem so gndinela kaj ilo 
čačutno sa so ilo šukaripe- 

7. oleske ka hazirladina o 
dženneti ; 

8. a okoleske so ilo cicija hem 
so gndinela kaj naje mustaači 
nikaske 

9. hem so gndinela kaj ilo 
hovavno sa so ilo šukaripe- 

10. oleske ka hazrladina o 
dzehennemi, 

11. hem oleskoro barvalipe, 
keda ka perel,naje te kerel leske 
jardimi. 

12. Amen sijem borčlije te 
sikava o haklija drumo, 

13. hem andžak amare tale 
akava hem okova sumnali 

1 4 . adaleske daravkerava 
tumen e babalija jagaja, 

15.kote ka girdinel salde o 
bibahtalo, 

16. okova so ka kerel inkjari 
hem so ka iranel po šero, 

17. a tari jag ka ovel dur 
adava so ka daral taro Allah, 

18. okova so ka del jek dilimi 
taro po barvalipe, da bi temizl- 
ijnela pe, 

19. so naje te adžikerel te 
iranel pe leske tešekurluko, 

20. več andžak pe Jaratčija- 
skoro kovlipe te lel, 

21. hem ov, čačeste, ka ovel 
razija! 

E Allaheskere anaveste sodela 

po kovlipe sarinenge so dela 

po kovlipe e inandžienge 

1 . Hava sovli upro sabaj 

2. hem upri rat keda ili rahati,- 

3. To Jaratčija niti muklja tut 
niti palem diklja tut tersine! FUS 

4. Okova sumnali tuke pošu- 
kar tar akaja dunja 

5. a to Jaratčija čačeste ka 
del tut ,pa ka ove kabuli! 

6. Zar na siansine jetimi pa 
Ov dingja tut jardimi 

7. hem baso haklija inandipe 
na džanljan, pa sikavgja tuke o 
haklija drumo, 

8. hem čororo sijan sine, pa 
kergja tut barvalo ? 

9. Adaleske e jetime ma rovl- 
aker 

10. a upro čororo ma barjar 
to sesi, 

11. hem bašo barvalipe te 
Jaratčijaskoro vaker! 

Surat AL-Šerh 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Zarem to kolin na kergjem 
buvlo, 

2. hem o pharipe tutar na 
cidingjem, 

3. so bastrinela sine te pike, 

4. hem išareti baši tute učo 
vazdingjem! 

5. čačipaske palo paripa avela 
lokipe 

6. čače palo pariba avela 
lokipe 

7. A keda ka bitirine bajra- 
ker tere devle 

8. hem andžak te Jaratčijaske 
ker ridža! 

Surat At - Tin 

E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli upro inadžiri 
hem sakska, 

2. hem upro Sinajsko veša, 

3. hem upro akaja, araklji 
diz,-- 

4. Amen e manuše jaradinaja 
ko naj šukar surati, 

5. palo adava ka irana ole 
ko naj baro taksiratsko surati, 

6. alin na okole so inandinena 
hem so kerena šukaripe, olen 
adžikerena daima alkišija. 

7. Pa tegani so sikavela tut 
te kere inkari okova sumnal 

8. zarem o Allah naje naj 
šukarkarardžija?! 

Surat AL -Alek 






E Allaheskere anaveste sodela 

po kovlipe sarinenge so dela 

po kovlipe e inandžienge 

1. Siklov, te Jaratčijaskere 
anaveste kova jaradinela, FUS 

2. jaradinela e manuše taro 
khedimo kalo rat! 

3. Siklov, kovleruheskoro ilo 
to Jaratčija, 

4. kova so sikavela e manuše 
te hramonel kalemeja 

5. kova sikavela e manuše 
adava so na džanela. 

6. Cačeste, o manuš talo 
azgini na džanela so te kerel 

7. čim dikela kaj naje nikaske 
mustaači, 

8. a te Jaratčijaske sarine, 
čače, ka iranen pumen! 

9. Dikljan li okova so kerela 
bilačipa 

lO.jekkulikedakldinel? 

11. Vaker mange ov te gndi- 
nelakaj ilo ko haklija drumo, 

12. ilin pak vakeri baši dar e 
Allaheskeri 

13. vaker mange, ov te kerela 
inkjari hem te iranela po šero - 

14. zarem ov na džanela kaj 
o Allah sa dikela ? 

15. Naje šukar adava! Te na 
cidingja pe, ka astara ole tari 
bal, 

16. tari hovavni hem guna- 
hkjari bal, 

17. a ov neka akarel peren 

18. Amen ka akara e zeba- 
nijen. FUS 

19. Naje šukar adava! Tu ole 
ma šun, ker o ukujbe hem dik 
te ove paše uzo to Jaratčija! 

Surat AL -Qadr 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Amen baslajngjem te dža- 
ndikera ole ki rat Kadr FUS - 

2. a so tu gndineja so i rat 
Kadr? 

3. I rat Kadr ili po šukar 
tarojek milja masekija - 

4. o melekija hem o Džibrili, 
pumare Jaratčijaskere karareja, 
mukena pumen ki adaja rat bašo 
sakova karari, 

5. oj ili araklji sa dži kote na 
bijangjovela o sabaj. 

Surat AL -Beyineh 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. O nainandžije taro okola 
so ine lenge dindo lil em tar 
odola so apačanasine ko but 
devela na ulavgepe sa dži kote 
na alo lenge čačutne ispatija 

2. taro Allah o Pejgamberi so 
ukudinela e Kur/aneskere temi- 
zlijepatrnja, 

3. kaste ile o čačutne kanunija. 

4. A ulavgje pumen okola 
kaske i dindoi Lil bas tegani 
keda alo olengje o čačutno ispati, 

5. Ola na sine naredime ništoja 
andžak puterde te keren itati 
Allahe preka leste, taj te ciden pe 
taro sekoa čučo pačibe, te kldinen 
namazi, te den o zečati, soske 
odova talo čačutno pačibe 

6. Okola so na inandinena 
maškar adala so džana palo Lil 
hem okola so inandinena ko 
but devela,ka oven, čače, frdime 
ke džehennemeskiri jag, adate 
daima ka ačon ; ola tane naj 
bilače manuša. 

7. A okola so inandinena 
hem so kerena šukaripe ~ola 
tane ,čače, naj šukar manuša, 

8. olen adžikerena alkišija ko 
olengoro Jaratčija : o edensko 
bače maskar kaste ka tavden o 
pajna, adate ka ačoven daima; o 
Allah ka ovel olencar razija,a 
ola da ka oven Oleja razija. 
Adava ka ovel okoleske so ka 
daral pe Jaratčijastar. 

Surat Az - Zilzal 




E Allaheskere anaveste sodela 

po kovlipe sarinenge so dela 

po kovlipe e inandžienge 

1 . Keda ka kirianel i Puv pe 
najbare kinanibaja 

2. keda ka frdel i Puv po pha- 
ripe, 

3. keda o manuš ka del sesi 
:"Souloolake?! "- 

4. adava dive oj ka vakerel 
pe haberija 

5. soske to Jaratčija ka del 
ola karari. 

6. Adava dive o manusa jek 
po jek ka aven te sikavel pe 
olengere bukja: 

7. okova so ka kerel biljam 
tikno šukaripe ~ka dikel ole, 

8. a okova so ka kerel biljam 
tikno bilačipe- ka dikel ole. 

Surat AL -Adiyat 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli upri adala so 
prastana sigate (grasta) em lena 
po soluko 

2. so pere tmakoncar ko bara 
ket čalavena jag ikalena 

3. hem ko sabaj kerena hu- 
džumi, 

4. hem vazdena tegani e puv- 
jakoro praho 

5. pa ko adava praho ko 
kalabaluko girdinena- 

6. o manuš čače, naje , pe 
Jaratčijaske tešekurlija 

7. korkori da adava, čače, 
džanela, 

8. hem ov ilo, baso adava so 
mangela o barvalipe ~ bukjamo. 

9. A zarem ov na džanela 
kaj , keda ka oven dživdakerde 
okola so ile ko limora 

10. hem keda ka ikljol adava 
so pašljola olengere vogjende, 

ll.olengoro Jaratčija adava 
dive sa ka džanel baši lende. 

Surat AL-Qaria 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Kijameteskoro čalaiba 

2. Soj odova Kijameteskoro 
čalaiba 

3. hem tu so džaneja soj 
odova Kijameteskoro čalaiba 

4. Adava dive o manuša sar 
insektija ulavde ka oven 

5. a o bregija sar kotorvali 
pošom cidimi. 

6. Okova kaste oleskere 
šukar bukja ka oven phare- 

7. ko šukar dživdipe ka dživdi- 
nel, 

8. a okova kaste oleskere 
šukar bukja ka oven loke — 

9. oleskoro ker ka ovel bizo 
dibi. 

10. a džaneja li tu so adava 
ka ovel ? — 

11. Jagbabalija! 

SuratAt-Takatur 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Naje čali tumari jak man- 
gena te oven po barvale 

2. sa dži kote o limojra na 
pherena. 

3. A naje šukar agjaar, ka 
dodžanen bilo sar! 

4. hem panda jek drom,naje 
šukar agjaar! ka dodžanen čače! 

5. Naje šukar agjar ka dodža- 
nen čače 

6. o čačutno džehennemi ka 
diken! 

7. hem panda jek drom čače 
ka diken o džehenemi tomare 
jakencar. 

8. palo adava adale diveste ka 
oven pučle baso gudlo dživdipe 

cace! 

Surat AL-Asr 



E Allaheskere anaveste sodela 

po kovlipe sarinenge so dela 

po kovlipe e inandžienge 

1. Hava sovli upro vakti , - 

2. o manuš, čače , našavela, 

3. salde na okola so inandin- 
ena hem so kerena šukaripe, 
hem kola vakerena jek avereske 
o čačipe hem kola vakerena jek 
avereske te oven sabrlije. 

Surat AL - Humazah 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Kuku sekole jekeske so 
dukavkerela hem asala (e man- 
ušen) 

2. kova kedela o barvalipe 
hem genela ole, 

3. hem gndinela kaj oleskoro 
barvalipe ka kerel niked te na 
merel! 

4. A naje šukar agjaar! Ov 
čače ka ovel frdimo ko džehe- 
nnemi! 

5. A džaneja li tu so ilo adava 
džehennemi ? ~ 

6. Allaheskeri babalija jag 

7. koja ka avel dži ko ilo. 

8. I jag ka ovel upri lende 
phanli , 

9. jagalije direkoncar panli. 

Surat AL— Fil 



E Allaheskere anaveste sodela 

po kovlipe sarinenge so dela 

po kovlipe e inandžienge 

1. Zarem na dikljan so kergja 
to Jaratčija e fileskere gazdalaren- 
car! FUS 

2. Zarem olengoro marifetl- 
uko na čhinavgja 

3. zarem na bičagja karši 
olende but čirikljen, FUS 

4. zarem ola na frdingje 
olenge bare kotora tari šeršikani 
phuv, 

5. zarem ov palo adava sar 
patrn so hale ola o kirme na 
kergja ? 

Surat Qureys 



E Allaheskere anaveste sodela 

po kovlipe sarinenge so dela 

po kovlipe e inandžienge 

1. Ačal o hatiri e garanteskoro 
so lošakarela e kurejšen 

2. Ačal lengoro tabijati so 
dromakerena ko jeven hem ko 
nilaj 

3. pa neka keren itati e devle 
akale kereskoro 

4. so čaljakerela olen keda ile 
bokale hem so arakela olen tari 
dar. 

Surat AL-Maon 



E Allaheskere anaveste sodela 

po kovlipe sarinenge so dela 

po kovlipe e inandžienge 

1. Džaneja li tu okole so kerela 
inkari okova sumnali 

2. Pa adava ilo okova so kerela 
terki ejetime 

3. hem so na mekela avere 
te čaljakerel e čorore, 

4. Kuku okolenge so kldinena 
namazi 

5. Kola so preka o namazi 
tale bi dikateja 

6. so kerena pumen kaj uku- 
jnena 

7. hem nikaske hič najtikno 
šehi borči na dena 

Surat AL-Kevther 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Amen , čače, dingjemtut but 
šukaripe, 

2. adaleske teljar to šero te 
Jaratčijaske hem čhin kurbani , 

3. okova so na mangela tut 
čače ka ačol bizo išaretija. 

Surat AL-Kafirun 






E Allaheskere anaveste sodela 

po kovlipe sarinenge so dela 

po kovlipe e inandžienge 

1. Vaker : ff O tumen so na 
inandinena, 

2. me naje te teljarav mo šero 
adalenge tumen so teljaJena 
tumare šere, 

3. a tumen da naje te teljaren 
tumare šere Okoleske kaske me 
teljarava mo šero; 

4. me na teljargjum mo šero 
okolengje kaske tumen teljargjen 
tumare šere, 

5. a tumen da na teljargjen 
tumare šere okoleske kaske me 
teljarava mo šero, 

6. A tumengje tumaro inan- 
dipe, — a mange mo inandipe! 

Surat An- Nasr 






E AHaheskere anaveste sodela 

po kovlipe sarinenge so dela 

po kovlipe e inandžienge 

1. Keda ka avel e Allahe- 
skoro jardimi hem o kazandibe, 

2. hem keda ka dike e man- 
ušen sar ko kalabaluko ka kuven 
ke Allaheskere inandibaste 

3. tu barjar te Jaratčija ker 
oleske ridžaj, ov daima kerela 
afi. 

Surat AL-Masad 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Neka ovel mafi o Ebu 
Lehebi, FUS hem ulo mafi! 

2. naje te ovel oleske kjari 
oleskoro barvalipe, a ni adava 
so isi ole, 

3. ka girdinel ov čačeste ki 
barijag, 

4. oleskiri romni da so kerela 
miziverluko ; 

5. ki men olake ka ovel tulo 
šelo čhivdo! 

Surat AL - Ihlas 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Vaker :" Ov llo o Allah - 
JekAllah! 

2. OAllah talo odova so sa 
dživdo dajandinela upri leste 

3. Na bijangja hem naje 
bijamo, 

4. hem niko naje sar Oleste!" 

Surat AL-Feleq 




E Allaheskere anaveste sodela 

po kovlipe sarinenge so dela 

po kovlipe e inandžienge 

1. Vaker : dajandinava man ko 
del e sabaheskoro 

2. taro adava bilačipe Ov so 
jaradinela, 

3. taro bilačipe e rakjakoro da 
keda anela karanluko, 

4. taro miziverdžijaskoro bila- 
čipe so kerela dujmujalipe, 

5. taro kskandžijaskoro bila- 
čipe keda na garavela o kskan- 
luko!" 

Siirat Am- Nas 



E Allaheskere anaveste sodela 

po kovlipe sarinenge so dela 

po kovlipe e inandžienge 

1. Vaker :" Rodava jardimi 
e manušengere Jaratčijastar , 

2. e manusengere tagarendar 

3. e manušengere inandipastar 

4. taro bengeskoro bilačipe 
- so kerela hudžumi, 

5. so čivela bilače gnda ko 
ile e manušengere - 

6. taro džinnija hem taro 
manuša ! M 

Indeksi 64 

SURALXXIX 

1-1 e meleko so lela okolengoro vogi so na 
inandinena zoreja. 

2-1 e melekon so lena e inandžijengere vogja kovlipaja. 

20-1 hem maj baro išareti o kaš so ovela sap. 

23-1 hem kedingja e magišnaren. 

SURALXXX 
1-1 O Muhammedi,a.s 
15-1 e čatangere vastende e melekongere vastende. 

SURALXXXI 

4-1 Maj paše barvalipe e Arapenge so dživdinena sine 
angleder o isljamijeti sine o Deve so sine 

10-1 keda ka ajrildinenpe o patrnja kote ile jazdime 
e manušengere bilače hem lače bukka. 

SURALXXXIII 

27-1 ko dženneti o pani so ikljola tari puv akarilape 
Tesnim. 

SURALXXXVII 

19-1 Sa so ilo akale surate vakerdo, vakerdo ilo ko 
patmja da so ile džandikerde e lbrahimeske da e 
Mussaaske da. 



Indeksi 65 

SURALXXXIX 

2-1 o deš rakka da,deš rakka taro masek zu-1-hidždžea. 

19-1 O Arapija so dživdingje angleder o isljamijeti 
na dena sine mirazi pumare romnenge hem pumare 
čavenge soske na džana sine ko harpi. 

SURAXC 

1-1 vakerela baši Mekka. 

2-1 Akaja sura ili džandekerdi ki Meka anglal te 
kerelpe I hidžra ki Medina, ko akava ajeti lošakarela o 
Allah e Muhamed a.s. kaj ka kurtulinel I Meka taro 
čuče pakaiba em deka samo ke Allaheskoro jekipe ka 
apačalpe. 

5-1 Akala lafija vakerenape e več andime velideske, 
e Mugirakere čaveske. 

SURAXCI 

2-1 keda batinela o kam.ko havaj keda sikavgjovela 
o Masek. 

SURAXCVI 

1-1 vaker :"E Allaheskere anaveste,„a palo adava vaker 
akale surakere anglune pandž ajetija, maj angleder 
ale e Muhammedeske,a.s. 

9-1 Akale ajetestar pa dži ko paluno ajeti tari akaja 
sura motovelape bašo Ebu Džehilj,ov sine barvalo alin 
sine e inandžijengoro hem e Muhamedeskoro,a.s. 
dušmani.E Muhamed,pejgambereske,a.s. ov kergja 
jasako adavada anglo sarinende te na ukudinel.Ov 
ilo mudardo ko harpi ko Bedr. 

18-1 O Zebanije ile melekija,ola arakena o 
džehennemi. 



SURAXCVII 

1-11 I rat Kadr ili jek taro palune rakka ko masek 
ramazani. 

SURACV 

1-1 Motovelape sar pele o šerutne e abisinijakere. 

3-10 čiriklja frdingje sersikani čik upro abisinsko 
askerija.kole abisinco kuvgia I šeršikani čik, pajrarela 
sine leskoro šero em leskoro bedeni. 

SURACVI 

O Kurejšija tale jek mileti so dživdinena sine ki 
Meka, Taro akava mileti avela amaro pejkamberi 
Muhamed a.s. ki akaja sura džandikerela amenge o 
Allah dž ačal e kurejšengoro dromakeribe so kerena 
sinele ko nilaj ki Sirija a ko jeven ko Jemen. 

SURACXI 

1-10 Ebu Leheb sine e Muhammedeskoro,a.s. kako, 
hem najbaro dušmani,beraber pe romnaja e Umm 
Džemilaja, oj sine e Ebu Sufijaneskiri pen a o Ebu 
Sufijani sine o šerutno okolengoro so inandinena 
sine ko but develja.O Ebu Leheb daima motovela 
sinehovajbe bašo Muhammedi,a.s. ,a oleskiri romni 
kedela sine taro carja o kare hem čivela. sine olen ko 
tana kotar nakela sine o Muhammedi, a.s. 

Indeksi Ačal O Sure Em Lengoro Numero 



Surah 


Surako- 
rono. 


Rigako- 
rono. 






ko^Si^\ 


l**5 


OJjŽJ\ 


Al-Fatihah 


1 


1 


Meka 


<^S 


\ 


\ 


A^liJl 


An-Naba 


78 


2 


Meka 


kf^ 


V 


VA 


£-3\ 


An-Nazi'at 


79 


6 


Meka 


k& 


1 


V«\ 


o\c,\a\ 


Abasa 


80 


10 


Meka 


kJČ* 


\ ■ 


A . 


S^ 


At-Takwir 


81 


13 


Meka 


kf^ 


\ r 


A\ 


jig& 


Al-Infitar 


82 


16 


Meka 


k& 


n 


AV 


J&£i\ 


Al-Mutafifin 


83 


18 


Meka 


k>j> 


\A 


Ar 


(jAjjJuaJU 


Al-Inshigag 


84 


21 


Meka 


k& 


n 


A£ 


Jlki^l 


Al-Burj 


85 


23 


Meka 


k&> 


rr 


Ao 


g£i» 


At-Tariq 


86 


25 


Meka 


k£3> 


^o 


A"l 


JjUsJi 


Al-Ala c 


87 


27 


Meka 


kfz 


vv 


AV 


J-A' 


Ai-Gašijeh 


88 


29 


Meka 


kf^ 


n 


AA 


A^.li!l 


Al-Fagjr 


89 


31 


Meka 


k&j* 


r\ 


A<\ 


^l 


Al-Beled 


90 


34 


Meka 


-<£> 


rt 


<\ • 


jkssi 


Ash-šems 


91 


36 


Meka 


k>^ 


ri 


1 \ 


^l 


Al-Leyl 


92 


38 


Meka 


kJs^ 


rA 


U 


J-ys' 


Ad-Duha 


93 


40 


Meka 


*d*C* 


£. 


U 


JLSJl 


Al-Šerh 


94 


41 


Meka 


k& 


i\ 


1 l 


£>_i)i 


At-Tin 


95 


42 


Meka 


k>Z* 


£V 


«\o 


ossJI 


Al-Alek 


96 


43 


Meka 


kfj* 


£r 


<n 


iLSJl 


Al-Qadr 


97 


45 


Meka 


*£> 


io 


<\v 


jJLžil 

Indeksi Ačal O Sure Em Lengoro Numero 



Surah 


Sura ko- 
rono. 


Rigako- 
rono. 






A&JlČ&\ 


^ij 


bJyZuj\ 


Al-Beyineh 


98 


46 


Medina 


^w J^a 


11 


^A 


iz&\ 


Az-Zilzal 


99 


48 


Medina 


kjjj* 


tA 


1S 


ap-i* 


Al-Adiyat 


100 


49 


Meka 


k^A 


f\ 


\ . » 


JC&2\ 


Al-Qariah 


101 


50 


Meka 


k& 


• 


\ .\ 


i£jl3i 


At-Tekatur 


102 


51 


Meka 


k£* 


0\ 


\u 


j\ž=&\ 


Al-Asr 


103 


52 


Meka 


k£* 


os 


\-r 


^J Zz.v\ 


Al-Humazah 


104 


53 


Meka 


k£* 


or 


\-t 


&&\ 


AI-Fil 


105 


54 


Meka 


k&* 


ot 


\ • o 


j-^ 


Qureyš 


106 


55 


Meka 


kS^ 


00 


\."l 


JiZ-2 


Al-Maon 


107 


56 


Meka 


kšc* 


01 


\-v 


c&&\ 


Al-Kevther 


108 


57 


Meka 


k& 


oV 


\-A 


Jj^\ 


Al-Kafirun 


109 


58 


Meka 


k& 


0A 


\-<\ 


Q>J&\ 


An-Nasr 


110 


59 


Medina 


kjXj* 


o<\ 


W 


^z£&\ 


Al-Masad 


111 


60 


Meka 


k£2» 


1 . 


n^ 


x^X\ 


Al-Ihlas 


112 


61 


Meka 


& 


1 \ 


\u 


J&T 


Al-Feleq 


113 


62 


Meka 


■<& 


■u 


\ \r 


&3& 


An-Nas 


114 


63 


Meka 


AZ& 


ir 


\\i 


^CHl 

